พระราชกฤษฎีกาจัดตั้งเทศบาลตำบลบ้านพรุอำเภอหาดใหญ่ จังหวัดสงขลาพ.ศ. ๒๕๓๖ ภูมิพลอดุลยเดชป.ร.ให้ไว้ ณวันที่ ๒๑ ธันวาคม พ.ศ. ๒๕๓๖เป็นปีที่๔๘ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งสุขาภิบาลบ้านพรุ อำเภอหาดใหญ่จังหวัดสงขลา และพื้นที่ใกล้เคียงขึ้นเป็นเทศบาลตำบลอาศัยอำนาจตามความในมาตรา ๑๗๕ของรัฐธรรมนูญแห่งราชอาณาจักรไทย มาตรา ๖ แห่งพระราชบัญญัติสุขาภิบาล พ.ศ. ๒๔๙๕และมาตรา ๙ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลบ้านพรุ อำเภอหาดใหญ่ จังหวัดสงขลา พ.ศ. ๒๕๓๖มาตรา ๒[๑] พระราชกฤษฎีกานี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปมาตรา ๓ให้จัดตั้งสุขาภิบาลบ้านพรุ อำเภอหาดใหญ่ จังหวัดสงขลา และพื้นที่ใกล้เคียงขึ้นเป็นเทศบาลตำบล มีชื่อว่า เทศบาลตำบลบ้านพรุ อำเภอหาดใหญ่ จังหวัดสงขลามาตรา ๔ ให้กำหนดเขตเทศบาลตำบลบ้านพรุ อำเภอหาดใหญ่จังหวัดสงขลา ไว้ดังนี้หลักเขตที่ ๑ ตั้งอยู่ตรงจุดที่ริมทางหลวงแผ่นดินหมายเลข๔ กรุงเทพฯ - คลองพรวน ฟากตะวันตกตัดกับริมทางหลวงแผ่นดินหมายเลข ๔๓ บ้านคูหา - จะนะ ฟากเหนือด้านเหนือจากหลักเขตที่ ๑ เป็นเส้นเลียบริมทางหลวงแผ่นดินหมายเลข ๔๓ บ้านคูหา- จะนะ ฟากเหนือ ไปทางทิศตะวันออกเฉียงใต้ ถึงหลักเขตที่ ๒ซึ่งตั้งอยู่ห่างจากแนวศูนย์กลางทางหลวงแผ่นดินหมายเลข ๔ กรุงเทพฯ - คลองพรวนฟากตะวันออก ตามแนวเส้นขนานระยะ ๑,๐๐๐ เมตรด้านตะวันออกจากหลักเขตที่ ๒ เป็นเส้นขนานกับแนวศูนย์กลางทางหลวงแผ่นดินหมายเลข๔ สายกรุงเทพฯ - คลองพรวน ฟากตะวันออก ระยะ ๑,๐๐๐ เมตร ไปทางทิศตะวันตกเฉียงใต้ ถึงหลักเขตที่๓ ซึ่งตั้งอยู่ตามแนวเส้นตั้งฉากระยะ ๑,๐๐๐ เมตร กับศูนย์กลางทางหลวงแผ่นดินหมายเลข๔ กรุงเทพฯ - คลองพรวน ตรงจุดที่ห่างจากศูนย์กลางสะพานข้ามคลองหมอ ไปทางทิศใต้ ตามแนวศูนย์กลางทางหลวงแผ่นดินหมายเลข๔ กรุงเทพฯ - คลองพรวน ระยะ ๑,๕๐๐ เมตรด้านใต้จากหลักเขตที่ ๓เป็นเส้นตั้งฉากกับศูนย์กลางทางหลวงแผ่นดินหมายเลข ๔ กรุงเทพฯ - คลองพรวน ไปทางทิศตะวันตก ผ่านทางหลวงแผ่นดินหมายเลข ๔ กรุงเทพฯ- คลองพรวน ถึงหลักเขตที่ ๔ ซึ่งตั้งอยู่บนแนวเส้นแบ่งเขตระหว่างตำบลบ้านพรุกับตำบลทุ่งลานด้านตะวันตกจากหลักเขตที่ ๔ เป็นเส้นเลียบตามแนวเส้นแบ่งเขตระหว่างตำบลบ้านพรุกับตำบลทุ่งลานไปทางทิศตะวันตกเฉียงเหนือ ผ่านถนน รพช.สข. ๑๑๐๗๖ บ้านโป๊ะหมอ - บ้านหรั่ง ถึงหลักเขตที่ ๕ซึ่งตั้งอยู่ห่างจากแนวศูนย์กลางถนน รพช.สข. ๑๑๐๗๖ บ้านโป๊ะหมอ - บ้านหรั่งฟากเหนือ ตามแนวเส้นขนานระยะ ๒๐๐ เมตรจากหลักเขตที่ ๕เป็นเส้นขนานกับแนวศูนย์กลางถนน รพช.สข. ๑๑๐๗๖ บ้านโป๊ะหมอ - บ้านหรั่ง ฟากเหนือ ระยะ ๒๐๐ เมตร ไปทางทิศตะวันออกเฉียงเหนือถึงหลักเขตที่๖ ซึ่งตั้งอยู่ห่างจากแนวศูนย์กลางทางหลวงแผ่นดินหมายเลข ๔ กรุงเทพฯ - คลองพรวน ฟากตะวันตกตามแนวเส้นขนานระยะ ๑,๔๐๐ เมตรจากหลักเขตที่ ๖เป็นเส้นขนานกับแนวศูนย์กลางทางหลวงแผ่นดินหมายเลข ๔ กรุงเทพฯ - คลองพรวนฟากตะวันตก ระยะ ๑,๔๐๐ เมตร ไปทางทิศตะวันออกเฉียงเหนือถึงหลักเขตที่๗ ซึ่งตั้งอยู่บนแนวเส้นแบ่งเขตระหว่างตำบลบ้านพรุกับตำบลคอหงส์จากหลักเขตที่ ๗เป็นเส้นเลียบตามแนวเส้นแบ่งเขตระหว่างตำบลบ้านพรุกับตำบลคอหงส์ไปทางทิศตะวันออกเฉียงเหนือ บรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ ในระหว่างดำเนินการเลือกตั้งสมาชิกสภาเทศบาลตำบลบ้านพรุอำเภอหาดใหญ่ จังหวัดสงขลาให้รัฐมนตรีว่าการกระทรวงมหาดไทยแต่งตั้งกรรมการสุขาภิบาลบ้านพรุ อำเภอหาดใหญ่จังหวัดสงขลา ซึ่งพ้นจากตำแหน่งในวันที่พระราชกฤษฎีกานี้ใช้บังคับตามที่เห็นสมควร มีจำนวนเท่ากับจำนวนคณะเทศมนตรีเทศบาลตำบลตามมาตรา๔๙ แห่งพระราชบัญญัติเทศบาล พ.ศ. ๒๔๙๖ เพื่อดำเนินกิจการในหน้าที่ของคณะเทศมนตรีไปพลางก่อนจนกว่าคณะเทศมนตรีที่ได้รับแต่งตั้งตามมาตรา ๓๗ แห่งพระราชบัญญัติเทศบาล พ.ศ. ๒๔๙๖เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลตำบลบ้านพรุ อำเภอหาดใหญ่ จังหวัดสงขลา พ.ศ.๒๕๓๖(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากสุขาภิบาลบ้านพรุ อำเภอหาดใหญ่ จังหวัดสงขลามีสภาพอันสมควรยกฐานะขึ้นเป็นเทศบาลตำบลบ้านพรุ อำเภอหาดใหญ่ จังหวัดสงขลาประกอบกับสมควรให้เขตเทศบาลดังกล่าวคลุมพื้นที่ใกล้เคียงที่มีประชาชนหนาแน่นและมีรายได้ดีเพื่อให้ประชาชนในท้องถิ่นได้ปกครองดูแลและทำนุบำรุงท้องถิ่นของตนตามระบบเทศบาล จึงจำเป็นต้องตราพระราชกฤษฎีกานี้ปรียนันท์/พิมพ์๑๒ กันยายน ๒๕๔๔ปิติวรรณ/ปรับปรุง๒๖ มีนาคม ๒๕๖๓อรญา/ตรวจ๒๓ เมษายน ๒๕๖๓[๑] ราชกิจจานุเบกษาเล่ม ๑๑๐/ตอนที่ ๒๒๓/ฉบับพิเศษ หน้า ๒๘/๒๗ ธันวาคม ๒๕๓๖